[{"text_idx": "#000000", "text": "ServicesSectorsLocationsHead office, BristolScotlandMoreEventsCareersCase StudiesOur TeamMore"}, {"text_idx": "#000001", "text": "Ers i Ddeddf Llesiant Cenedlaethau'r Dyfodol (Cymru) 2015 ddod allan, mae bwriad Llywodraeth ddatganoliedig Cymru wedi cael ei amlinellu ers sawl mlynedd bellach. Felly faint o effaith mae hyn wedi ei gael ar y testun o ynni adnewyddol yng Nghymru?"}, {"text_idx": "#000002", "text": "Heb ffurfiau cymhelliant swyddogol, mae hi'n wir i ddweud fod yr ystadegau diweddaraf yn dangos bod dim llawer o brosiectau ynni adnewyddol newydd yn digwydd yng Nghymru o gwbwl, er gwaethaf ymdrech y Llywodraeth (Cymru) i gael mwy. Gweler Ffigwr isod, sydd yn dangos y plot yn lefelu allan yng nghanol 2020."}, {"text_idx": "#000003", "text": "Yn wir, os edrychwn yn bennaf ar ynni gwynt tirol, mae ambell i brosiect sydd wedi cael caniatad cynllunio heb gael eu cwbwlhau, sydd yn gofyn y cwestiwn -a oes mwy y gall y Llywodraeth ei wneud i hybu mwy o brosiectau i gael eu cwbwlhau?"}, {"text_idx": "#000004", "text": "Yng nghrombil y broblem (neu broblemau!) mae dau brif reswm am hyn. COVID ydi'r cyntaf, efo llawer iawn o gwmniau yn gafael yn dynn yn eu waledau. Mae cael cwmniau i fuddsoddi mewn unrhyw fath o brosiectau yn anodd iawn ar hyn o bryd. Yr ail broblem siwr iawn yw Brexit. Prin iawn fydd cwmni yn gallu fforddio gwneud buddsoddiadau hir-dymor fel 20-25 blynedd pan does neb yn saff pa ffordd mae Boris yn mynd i fynd ym mhen diwedd y flwyddyn, a sut fydd y cytundeb terfynnol yn edrych o ran marchnata efo'r DU. Fe ddywedodd dyn doeth rhyw bryd \"paid sefydlu yr un cwmni sy'n ddibynnol ar gymorthdal y llywodraeth\", a mae hyn yn wir. Un peth sy'n sicr -yw bydd bob amser rhyw fath o lemon yn y fowlen ffrwythau."}, {"text_idx": "#000005", "text": "Ond, er dweud hyn i gyd, mae ambell reswm i fod yn optimistaidd yn sgil hyn i gyd. Mae adroddiad diweddaraf Ynni Morol Cymru (2020) yn dangos llun lliwgar iawn, efo degau o gwmniau yn buddsoddi yn ardaloedd fel Sir Fo\u0302n, Doc Penfro, Abertawe a Chaerdydd. Mae cwmniau fel Nova, Orbital2, Sabella a Verdant Power wedi sicrhau safleoedd i lawnsio eu tyrbeiniau, ac mae hyn yn dod a swyddi lleol i ardaloedd gwledig ac arforol Cymru. Mae Blackfish hefyd wedi agor swyddfa newydd yng Nghymru, yn eithaf agos i Sir Fo\u0302n."}, {"text_idx": "#000006", "text": "Roedd hi'n dda clywed Mark Drakeford yn dweud yr wythnos dwetha \"our ambition [is] to build a thriving industry generating well paid jobs and business opportunities in Wales. We want to continue to attract developers from around the world to our Welsh waters\"."}, {"text_idx": "#000007", "text": "Un sefydliad sydd yn hybu hyn yng Nghymru yw Morlais. Mae ganddynt uchelgais o gynnwys 240MW o bwer yn y mo\u0302r ger Sir Fo\u0302n. Mae hyn yn ddibynnol ar ambell i gyfyngiadau yn anffodus, ac mae systemau hybu technolegau newydd yn y broses o gael beth sy'n cael ei alw yn IPPA (Innovation Power Purchase Agreement), lle bydd cwmniau yn cael taliadau ychwanegol am yr egni a gynhyrchwyd -hyd at rhyw swm penodol. Mae hyn yn sicr yn hybu cwmniau bach i ymgartrefu yng Nghymru, ac fe fydd yn sicr yn newyddion da os gaiff y penderfyniad y golau -gwyrdd."}]